NHF Region Øst

**Referat fra regionstyremøte nr.2, 2016-18**

Tidspunkt: Tirsdag 16 August 2016

Møtetid: 1300 – 1800 -Lunsj kl. 1200

Sted: Scandic hotel v/Oslo S

Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Anne Berit Lund Haube | Leder | X |  |  |
| Svein Storjord | Nest-leder | X |  |  |
| Hanne Skogli | Styremedlem | X |  |  |
| Kjersti Arntsen | Styremedlem |  | X |  |
| Mats Kristoffersen | Styremedlem | X |  |  |
| Jan-Ivar Lorentzen | Styremedlem | X |  |  |
| Magnus Berg | Styremedlem | X |  |  |
| Nina Frivold | Varamedlem | X |  |  |
| Kjetil Strømseth | Varamedlem | X |  |  |
|  |  |  |  |  |
|  |  |  |  |  |
| Karin Hansen | Daglig leder | X |  |  |

**Saksoversikt:**

**7/16-18: Konstituering av styret**

**8/16-18: Landsturneringa 2017**

**9/16-18: Høringsuttalelse ifm spillemiddelsøknaden**

**10/16-18: Halvårsregnskapet 2016**

**11/16-18: Styrehonorarer**

**12/16-18: Styreportal**

**13/16-18: Søknad om tilskudd hallprosjekt**

**14/16-18: Medlemsundersøkelsen 2016**

**15/16-18: Oppnevne til utvalg i ØIK**

**16/16-18: AIK og Akershus fylkeskommune**

**17/16-18: Forbundsråd**

**Info:**

* Referater på nett – hvilke og hvor finner man dem
* Visma Expence – div reise godtgjørelse
* Orientering/status omkring 1. og 2. div
* Rapporteringsrutiner på div (felles rapporterings rutiner under utarbeidelse)
* Klubbhuset
* Administrasjon

**7/16-18: Konstituering av styret**

Anne Berit tok en gjennomgang av noen ansvarsområder og oppnevning av AU.

Anlegg er et av hovedfokusområdene som styret må ha ansvar for, videre bør styret også ta en diskusjon på hvilken strategi som de skal jobbe etter i arbeidet med flere flater, eliteanlegg, regions anlegg og den økonomiske delen rundt halleie for klubbene.

Det fulgte med et dokument som viser det vi vet om av aktivitet, planlegging/bygging i de 3 fylkene regionen har ansvar for og hvilke andre aktører som regionen må forholde seg til når det gjelder anlegg situasjonen og mulighetene.

**RS-vedtak i sak nr. 7:**

Styret vedtok følgende fordeling av noen områder i perioden, og oppnevning av representanter til:

**Anlegg:**

AIK: Hanne

OIK: Svein, Kjetil og Nina

ØIK: Jan-Ivar

Når det gjelder anlegg og en egen oppfølging og fremdriftsplan for dette, så fikk Hanne, Svein og Jan-Ivar ansvar for å komme med et konkret forslag til slik plan som legges frem på styremøte 11.10.2016.

**Idrettskretsene:**

OIK: Svein, Mats, Kjetil og Nina

ØIK: Anne Berit og Jan-Ivar

AHK: Hanne og Kjersti

**AU:**

Anne Berit, Svein og Kjersti

**Økonomi:**

Anne Berit

**Årets arrangør:**

Kjersti og Kjetil – disse fikk i oppdrag å komme frem med innspill til hvordan klubbene skal kunne måles og hvordan dette er tenkt gjennomført – på styremøte 11.10.2016.

**Forenkling av hverdagen:**

Kjersti og Magnus

**Beach:**

Magnus og Mats

**Flere ungdommer lengre:**

Jan-Ivar, Hanne og Kjetil

**8/16-18: Landsturneringa**

Dette er en turnering for psykisk utviklingshemmede som NFF og NHF arrangerer i fellesskap rundt omkring i Norges land. I 2017 er det Akershus som har arrangementet og RØ har «fått» dette arrangementet i samarbeid med AFK. Leder i styret for Akershus fotballkrets er oppnevnt som leder fra fotball.

Eget dokument med noen punkter rundt forventninger til politiske ledere i denne gruppa ble gjennomgått på styremøte.

**RS- vedtak i sak nr. 8:**

Styret vedtok at region Øst melder inn Anne Berit som sin leder for arrangementet, hun reiser til Stavanger i september for å se på arrangementet i 2016. I tillegg blir Nina og Hanne med fra RS i arbeidet mot arrangementet i 2017.

**9/16-18: Høringsuttalelse ifm spillemiddelsøknad**

NHF sentralt hadde sendt ut en høringsversjon som de vil at regionstyret skal gi en tilbakemelding på.

Alle i regionstyret hadde lest gjennom dette og Nina la frem forslag til innspill fra region Øst.

Høringsnotatet er lagt i styreportalen.

**RS-vedtak i sak nr. 9:**

Styret hadde noen punkter og innspill til NHF. Disse oversendes til GS innenfor fristen som er satt. Innspillet legges i styreportalen.

**10/16-18: Halvårsregnskapet 2016**

Anne Berit gikk gjennom regnskapet på møtet.

Vedlagt innkallinga til RS møte fulgte regnskapsrapportene for første halvår 2016, i tillegg til forklaring til regnskapet.

Resultatet viser et resultat på kr. 877.182 bedre enn budsjett.

Forklaring til regnskapet viser at dette i all vesentlig grad skylles:

Merinntekter på påmeldingsavgifter (flere lag), mer i gebyr inntekter (manglende dommer kvoter), noe mindre lønn og sosiale utgifter, mindre dugnadsutgifter, samt mindre regnskaps og revisjons-utgifter enn budsjettert 30.06.2016.

Anne Berit har gjennomgått regnskapet og la det frem med innstilling til godkjenning i RS.

**RS- vedtak i sak nr. 10:**

Styret godkjente fremlagte regnskap pr 30.06.2016 med et resultat på kr. 877.182 bedre enn budsjett.

**11/16-18: Styrehonorarer**

Regionstinget 2016 vedtok en justering av dette honoraret.

Det skal være kr. 240.405,- fom 01.01.2016.

Det er utbetalt honorar for det «gamle» styret tom

Mai-møtet 2016.

Resten av honoraret vil bli utbetalt i desember – etter et fordelings-prinsipp som skal vedtas av regionstyret.

Vedlagt innkalling til møtet fulgte en oversikt over hvordan dette honoraret er fordelt tidligere, med ett fast beløp på styrets forskjellige medlemmer og rest til fordeling pr oppmøte i styremøtene.

Styret diskuterte om denne fordelingen skulle fortsette eller om den skulle endres.

**RS-vedtak i sak nr. 11:**

Styret vedtok å videreføre den interne fordelingen av styrehonoraret for perioden 2016–2018, lik som i forrige periode. Et grunnbeløp som er noe differensiert i forhold til roller, pluss rest-summen fordelt på antall oppmøter fra alle i styret. AU møter teller ikke med i fordeling av oppmøter.

**12/16-18: Styreportal**

Dette ble gjennomgått noe på strategikonferansen i juni, 2016. Nå har daglig leder invitert alle i regionstyret inn i systemet og alle dokumentene som skal brukes på RS møte nr 2 ligger tilgjengelig gjennom denne portalen.

Styrets medlemmer hadde gjort seg litt kjent før styremøte, men det kom frem et par utfordringer som vil bli løst i løpet av kort tid.

**RS-vedtak i sak nr. 12:**

Styret vedtok å bruke dette systemet til sine møter og dokumenter.

**13/16-18: Søknad om tilskudd til hallprosjekt**

Fjellhammer har søkt om økonomisk støtte til forprosjektering av sitt hallprosjekt – Fjellhammer Arena. Kopi av søknaden fulgte innkalling til RS møte.

RØ har tidligere uttalt at vi ønsker å bidra med økonomisk støtte til eventuelle forprosjekter der man har kommet så langt at man for eksempel må gjøre noen grunn undersøkelser e.l. for å komme i mål med søknaden hos offentlige etater. Styret diskuterte om det man kunne lage en konkret strategi for hvordan man kan få frem noen gode prinsipper om hvordan slike søknader skal fremmes og behandles i fremtiden. Blant annet kan det tenkes at disse må behandles hver enkelt især, men at man kan få noen prinsipper som sier noe om blant annet minstekrav mm.

**RS-vedtak i sak nr. 13**

RS diskuterte saken og hadde en god dialog rundt en felles strategi ift slike type søknader. Jan-Ivar, Hanne og Svein fikk i oppgave å legge frem et forslag på bakgrunn av diskusjonen – forslaget legges frem på RS møte 11.10.2016.

Videre vedtok RS å støtte prosjektet til Fjellhammer med kr 50.000,- DL gir svar ihht diskusjonen.

**14/16-18: Medlemsundersøkelsen 2016**

Vedlagt innkallinga til RS møte fulgte NHFs medlemsundersøkelse for 2016.

Denne viser ikke store forskjeller ift tidligere undersøkelse.

Antallet som besvarer er også noe lavt.

Administrasjonen bruker blant annet denne i sitt arbeid med å yte best mulig service.

**RS-vedtak i sak nr. 14**

Styret tok informasjonen til etterretning.

**15/16-18: Oppnevning til utvalg i ØIK**

ØIK har sendt RØ en utlysning om å sende inn forslag til utvalg i idrettskretsen.

Vedlagt RS innkallinga følger henvendelsen fra ØIK.

RØ har hatt med Wenche Halvorsen i siste periode i Toppidrettsutvalget og Kjell Håvard Liane i Anleggsutvalget.

RS tok en gjennomgang av hvilke kandidater vi skal foreslå for neste periode.

Kjell Håvard er nå styremedlem i ØIK og vi har informasjon om at han vil tiltre Anleggsutvalget fra ØIK.

Wenche er idrettslærer på St. Olav i Sarpsborg og er med i teamet rundt landslag kvinner.

**RS-vedtak i sak nr. 15**

Regionen foreslår ikke flere fra håndball inn i anleggsutvalget.

DL fikk ansvar for å spørre aktuelle kandidater til Toppidrettsutvalget og melde de inn til ØIK.

**16/16-18: Akershus fylkeskommune**

Fylkeskommunen har sendt ut Regional plan for fysisk aktivitet, idrett og friluftsliv i Akershus 2016-2030 via AIK. Sendt RS i egen mail.

Det er videre invitert til høringsmøter (2 på samme dag – et på dagtid og et på kveldstid) AIK er tilstede på begge møtene og RØ har meldt på Hanne til høringsmøte.

Idrettskretsen melder at de ser en god plan som tar høyde for mye bra – hvis det som står skrevet blir realisert vil dette være en styrke for idretten melder de.

Hanne har sagt ja til å sette seg inn planen representere på møte.

**RS-vedtak i sak nr. 16**

Styret tok informasjonen til etterretning og Hanne går på møtet og følger debatten. Eventuelle innspill til AIK/-Fylket må sendes til AIK senest 15. september.

**17/16-18: Forbundsråd**

Anne Berit tok en gjennomgang av Forbundsråd og hva dette er, og hvordan det fungerer.

Neste møte er 26. august og der skal bl.a. saken om frikjøp av president behandles.

**RS-vedtak i sak nr. 17**

Region Øst er positivt innstilt til saken og ønsker at ordningen skal komme i gang så fort det er praktisk mulig.